Ir-Regolament tal-Kunsill (KE) Nru 1747/2000
tas-7 ta' Awissu 2000
li jemenda r-Regolament (KE) Nru 2793/1999 dwar ċertu proċeduri għall-applikazzjoni tal-Ftehim ta' Kummerċ, Żvilupp u Koperazzjoni bejn il-Komunità Ewropea u r-Repubblika ta' l-Afrika t'Isfel.
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta tal-Kummissjoni,
Billi:
(1) L-Anness għar-Regolament (KE) Nru 2793/1999(1) [1] fih żbalji materjali li għandhom jiġu korretti.
(2) Ir-Regolament tal-Kummissjoni (KE) Nru 2204/1999 tat-12 ta' Ottubru 1999 li jemenda l-Anness I tar-Regolament tal-Kunsill (KEE) Nru 2658/87 dwar it-tariffa u nomenklatura ta' l-istatistika u t-Tariffa Doganali Komuni (TDK) [2] għandu elementi ġodda li jaffetwaw l-Anness imsemmi.
(3) Il-kodiċi tan-Nomenklatura Magħquda stabbiliti fl-Anness imsemmi għandhom jiġu adattati għal dawk applikati mill-1 ta' Jannar 2000,
ADOTTA DAN IR-REGOLAMENT:
Artikolu 1
L-Anness għar-Regolament (KE) Nru 2793/1999 għandu jiġi mibdul bl-Aness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' Awissu 2000.